** PROIECT**

**REPUBLICA MOLDOVA**

**ORAȘUL CĂUŞENI**

**CONSILIUL ORĂȘENESC CĂUȘENI**

**DECIZIE nr. 1/\_\_\_**

din \_\_\_\_ \_\_\_\_\_\_\_\_\_\_ 2022

Cu privire la funcționarea cantinei de ajutor social

 pe teritoriul or. Căușeni pentru anul 2022

În scopul prestării serviciilor alimentare gratuite următoarele categorii de persoane socialmente vulnerabile ale căror venituri lunare pentru anul precedent constituie 1-2 pensii minime pentru limită de vîrstă: persoane care au atins vîrsta de pensionare (fără domiciliu, fără susținători legali, fără venituri sau venituri mici); persoane cu dizabilități; copii pînă la vîrsta de 18 ani (din familiile cu mulți copii, din cele monoparente, considerate socialmente vulnerabile în baza anchetei sociale) din orașul Căușeni;

 În conformitate cu prevederile Hotărîrii Guvernului nr. 1246 din 16.10.2003 despre aprobarea Regulamentului-tip cu privire la funcționarea cantinelor de ajutor social, cu modificările și completările ulterioare;

 cu art. 2, 8 din Legea privind cantinele de ajutor social, nr. 81 din 28.02.2003, cu modificările și completările ulterioare;

 cu art. 4 (3) lit. d, art.32 lit.g) din Legea privind finanțele publice locale nr. 397-XV din 16 octombrie 2003, cu modificările ulterioare;

 în temeiul art. 14 (2) lit.y, art. 19 (4), art. 20 (1), (3), (5) din Legea nr. 436 – XVI din 28 decembrie 2006 privind administraţia publică locală, cu modificările ulterioare, Consiliul orășenesc Căuşeni **DECIDE:**

1. Se aprobă 40 persoane, beneficiari de serviciile cantinei de ajutor social.

2.Se stabilește cuantumul alocației zilnice de hrană pentru beneficiarii de ajutor social în mărime de 25 lei /persoană/zi.

3.Se crează contul special pentru transferul de la acumularea mijloacelor financiare de la agenții economici, organizațiile și instituțiile de binefacere din activitatea sponsorilor, de la direcția asistență socială și protecție a familiei pentru asigurarea funcționării cantinei de ajutor social.

4. Executarea prezentei Decizii se pune în sarcina primarului orașului Căușeni, Anatolie Donțu.

5.Prezenta Decizie se comunică:

 **-** Primarului orașului Căuşeni;

 - Populaţiei orașului Căuşeni prin intermediul publicării pe pagina web a Primăriei orașului Căușeni;

 - Oficiului Teritorial Căușeni al Cancelariei de Stat și prin publicarea în Registrul de Stat al Actelor Locale.

 PREŞEDINTELE

 ŞEDINŢEI:

  CONTRASEMNEAZĂ:

 SECRETARUL CONSILIULUI ORĂŞENESC

 Ala **Cucoş-Chiseliţa**

 Primar Anatolie Donțu

 Contabil - șef Olesea Procopenco

 Secretarul Consiliului Orășenesc Cucoș - Chiselița Ala